โครงการป้องกันและลดอุบัติเหตุช่วงเทศกาลเหตุปีใหม่ **พ.ศ.2564**

องค์การบริหารส่วนตำบลหัวโทน อำเภอสุวรรณภูมิ จังหวัดร้อยเอ็ด

หลักการและเหตุผล

เนื่องในช่วงเทศกาลปีใหม่ พ.ศ. 2564 ระหว่างวันที่ 29 ธันวาคม 2563 ถึง 4 มกราคม 2564 วันหยุดราชการติดต่อกันหลายวัน เป็นช่วงเวลาที่ประชาชนจำนานมากใช้รถใช้ถนนในการสัญจรไปมา เพื่อเดินทางกลับภูมิลำเนาและเดินทางท่องเที่ยวซึ่งก่อให้เกิดความเสี่ยงต่อการเกิดอุบัติเหตุทางถนนสูง เป็นการสร้างความสูญเสียต่อชีวิต ร่างกาย และทรัพย์สินเป็นจำนวนมาก

ดังนั้น เพื่อการป้องกันและลดอุบัติเหตุทางถนนช่วงเทศกาลปีใหม่ พ.ศ. 2564 ลดการสูญเสียต่อชีวิตและทรัพย์สินจากอุบัติเหตุในช่วงเทศกาลปีใหม่ พ.ศ.2564 เพื่อเป็นการสนับสนุนเจ้าหน้าที่ในการปฏิบัติงานตามมาตรการป้องกัน และลดอุบัติเหตุทางถนนในช่วงเทศกาลปีใหม่ พ.ศ. 2564 ซึ่งเป็นอำนาจหน้าที่ขององค์กรปกครองส่วนท้องถิ่น พระราชบัญญัติสภาตำบลและองค์การบริหารส่วนตำบล พ.ศ. 2537 และตามพระราชบัญญัติกำหนดแผนและการกระจายอำนาจให้องค์การปกครองส่วนท้องถิ่น พ.ศ. 2542 มาตรา16 **(**17) การรักษาความสะอาดและความเป็นระเบียบเรียบร้อยของบ้านเมืองมาตรา 16(30) การรักษาความสงบเรียบร้อยในการส่งเสริมและสนับสนุนการป้องกันและรักษาความปลอดภัยในชีวิตและทรัพย์สิน การป้องกันและแก้ไขปัญหาอุบัติเหตุทางถนนในเขตองค์การบริหารส่วนตำบลหัวโทน ช่วงเทศกาลปีใหม่ พ.ศ. 2564 เกิดความร่วมมือทุกภาคส่วนในการดำเนินการป้องกันและแก้ไขปัญหาอุบัติเหตุทางถนน มีความต่อเนื่องและยั่งยืน เพื่อเป็นการส่งเสริมนโยบายของรัฐในแนวทางการดำเนินการป้องกันและลดอุบัติเหตุทางถนนในช่วงเทศกาลปีใหม่ พ.ศ.2564 ให้มีสถิติการเกิดอุบัติเหตุทางถนน โดยมีผู้เสียชีวิตและบาดเจ็บลดลงกว่าทุกปีที่ผ่านมา องค์การบริหารส่วนตำบลหัวโทนจึงได้จัดทำโครงการดังกล่าวขึ้นโดยให้ถือปฏิบัติในการเบิกค่าเบี้ยเลี้ยง ตามระเบียบกระทรวงมหาดไทยว่าด้วยค่าใช้จ่ายในการเดินทางไปราชการส่วนท้องถิ่น พ.ศ.2555

วัตถุประสงค์

1.1 เพื่อให้ทุกฝ่ายที่เกี่ยวข้องได้ทราบและตระหนักถึงความสำคัญในการป้องกันและแก้ไขปัญหาอุบัติเหตุทางถนนในช่วงเทศกาลที่สำคัญ

1.2 เพื่อให้ผู้ใช้รถใช้ถนนมีจิตสำนึกในการลดพฤติกรรมเสี่ยง 6 ประการ(3ม. 2ข.1ร) 3ม.คือเมาไม่ขับ

สวมหมวกนิรภัย มอเตอร์ไซด์ปลอดภัย 2ข.คือใบขับขี่ รัดเข็มขัดนิรภัย 1ร. คือขับรถไม่เกินกว่ากฎหมายกำหนด

1.3 เพื่อลดการเกิดอุบัติเหตุทางถนนซึ่งนำมาถึงการสูญเสียชีวิตและทรัพย์สิน

1.4 เพื่อส่งเสริมนโยบายของรัฐในแนวทางดำเนินป้องกันและลดอุบัติเหตุทางถนนในช่วงเทศกาลปีใหม่

1.5 เพื่ออำนวยความสะดวกและสร้างความอบอุ่นแก่ประชาชนผู้ที่ใช้รถใช้ถนนสัญจรผ่านไปมาที่เดินทางกลับภูมิลำเนาหรือมาท่องเที่ยวเนื่องจากมีวันหยุดติดต่อกันหลายวัน

1.6 เพื่อลดการเกิดอุบติเหตุซึ่งนำมาซึ่งการสูญเสียชีวิตและทรัพย์สิน

**กลุ่มเป้าหมาย**/**ร่วมตามโครงการ**

1. อปพร.ศูนย์อบต.หัวโทน
2. ผู้นำท้องถิ่นในเขต ตำบลหัวโทน
3. ตำรวจ/สถานีตำรวจตำบลหัวโทน

**งบประมาณดำเนินการ จำนวน 39,160 บาท (ตามรายละเอียดแนบท้ายโครงการ)**

**วิธีดำเนินการ**

1. จัดทำแผนงาน/โครงการเพื่อเสนอความเห็นชอบ ต่อนายกองค์การบริหารส่วนตำบลหัวโทน
2. จัดทำคำสั่งแต่งตั้ง อปพร. เข้ารวมประจำจุดตรวจ
3. ดำเนินการจัดหา เครื่องดื่มสำหรับเจ้าหน้าที่ประจำจุดตรวจและผู้ที่สัญจรไป/มา

**สถานที่ดำเนินการ**

1. บ้านหัวโทน (จุดตรวจหลัก)
2. บ้านตากแดด (จุดตรวจรอง)

**ผลที่คาดว่าจะได้รับ**

1.1 ประชาชนได้ทราบและตระหนักถึงความสำคัญในการป้องกันและแก้ไขปัญหาอุบัติเหตุทางถนนในช่วงเทศกาลที่สำคัญ

1.2 ประชาชนผู้ใช้รถใช้ถนนมีจิตสำนึกในการลดพฤติกรรมเสี่ยง 6 ประการ(3ม. 2ข.1ร) 3ม.คือเมาไม่ขับ สวมหมวกนิรภัย มอเตอร์ไซด์ปลอดภัย 2ข.คือใบขับขี่ รัดเข็มขัดนิรภัย 1ร. คือขับรถไม่เกินกว่ากฎหมายกำหนด

1.3 ลดการเกิดอุบัติเหตุทางถนนซึ่งนำมาถึงการสูญเสียชีวิตและทรัพย์สิน

1.4 ส่งเสริมนโยบายของรัฐในแนวทางดำเนินป้องกันและลดอุบัติเหตุทางถนนในช่วงเทศกาลปีใหม่

1.5 อำนวยความสะดวกและสร้างความอบอุ่นแก่ประชาชนผู้ที่ใช้รถใช้ถนนสัญจรผ่านไปมาที่เดินทางกลับภูมิลำเนาหรือมาท่องเที่ยวเนื่องจากมีวันหยุดติดต่อกันหลายวัน

1.6 ลดการเกิดอุบติเหตุซึ่งนำมาซึ่งการสูญเสียชีวิตและทรัพย์สิน

ลงชื่อ…………………………………......ผู้เสนอโครงการ

( นายเอกพัน พรมสอน )

ผู้ช่วยเจ้าพนักงานป้องกันและบรรเทาสาธารณภัย

ลงชื่อ………………………………..….….ผู้เสนอโครงการ

(นางรจนาจ ศรีวงค์)

นักวิชาการสาธารณสูข

ลงชื่อ………………………………..….….ผู้เห็นชอบโครงการ

( นางสาวพรทิพย์ เกษามา)

หัวหน้าสำนักปลัด

ลงชื่อ……………………….…………..….ผู้เห็นชอบโครงการ

( นางดวงตา แก่นสา)

ปลัดองค์การบริหารส่วนตำบลหัวโทน

ลงชื่อ………………………………….…….ผู้อนุมัติโครงการ

( นายสราวุธ สุดหนองบัว)

นายกองค์การบริหารส่วนตำบลหัวโทน

**รายละเอียดค่าใช้จ่ายโครงการส่งเสริมการปฏิบัติตามวินัยจราจรเพื่อลดอุบัติเหตุในช่วงเทศกาลปีใหม่ พ.ศ.2564**

……………………………………………………………

1. ค่าใช้จ่ายในการเดินทางไปราชการเพื่อเข้าร่วม จุดตรวจ – จุดสกัด จุดหลักหน้าสถานีตำรวจภูธรหัวโทน ตามโครงการเพื่อลดอุบัติเหตุในช่วงเทศกาลปีใหม่ พ.ศ. 2564 ระหว่างวันที่ 29 ธันวาคม 2563 – 4 มกราคม 2564 จำนวน 7 วัน วันละ 2 ผลัด ผลัดละ 6 คน คนๆละ 300 บาท **รวมเป็นเงิน 25,200 บาท**

2. ค่าใช้จ่ายในการเดินทางไปราชการเพื่อเข้าร่วม จุดตรวจ – จุดสกัด จุดรองบ้านตากแดด ตามโครงการเพื่อลดอุบัติเหตุในช่วงเทศกาลปีใหม่ พ.ศ. 2564 ระหว่างวันที่ 30 ธันวาคม 2563 - 1 มกราคม 2564 จำนวน 3 วัน วันละ 2 ผลัด ผลัดละ 6 คน คนๆละ 300 บาท **รวมเป็นเงิน 10,800 บาท**

3. ค่าจ้างเหมาจัดทำป้ายโครงการส่งเสริมการปฏิบัติตามวินัยจราจรเพื่อลดอุบัติเหตุในช่วงเทศกาลปีใหม่ 2564

จำนวน 4 ป้าย ป้ายละ 540 ขนาด 1.5 x 2.4 เมตร **เป็นเงิน 2,160 บาท**

4. ค่าไฟแสงสว่างประจำจุดตรวจ – จุดสกัด จำนวน 2 จุด

4.1 จุดตรวจหลักบ้านหัวโทน ระหว่างวันที่ 29 ธันวาคม 2563 ถึง 4 มกราคม 2564 จำนวน 7 วัน

วันๆละ 100 บาท **รวมเป็นเงิน 700 บาท**

4.2 จุดตรวจรองบ้านตากแดด ระหว่างวันที่ 30 ธันวาคม 2563 ถึง 1 มกราคม 2564 จำนวน 3 วัน

วันๆละ 100 บาท **รวมเป็นเงิน 300 บาท**

**รวมค่าใช้จ่ายทั้งสิ้น 39,160 บาท ( สามหมื่นเก้าพันหนึ่งร้อยหกสิบบาท )**